Document ID: /roh_data/filtered/fineweb-2-filterrobots_roh.jsonl.gz/26040

L'agentura da novitads statala da la Spagna Efe rapporta che quest’unda da fugitivs saja la pli gronda dapi plirs mais. Dapli che 250 Africans èn sa participads a la fulla. La polizia marocana ha arrestà 104 migrants ed ha uschia impedì els da far part a l’acziun.
Ils fugitivs hajan passà la saiv da cunfin a bun'ura. 12 persunas sajan sa blessadas grevamain cun ir sur la saiv, radund 30 migrants levamain, rapporta la gasetta «El Faro». La citad spagnola Ceuta en l'Africa dal nord ha 85'000 abitants ed è situada al chanal da Gibraltar.
RR novitads 15:00